proxectonos/corpus_dominio_legal_administrativo_tmp huggingface dataset:
DELEGACIÓN ALCALDÍA NO CONCELLEIRO UXIO BENITEZ FERNÁNDEZ.
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 19/02/2015)

De conformidade co disposto nos artigos 23.3 da Lei 7/1985, do 2 de abril, reguladora das bases de réxime local, e 44, 47 e 48 do Real decreto 2568/1986, do 28 de novembro polo que se aproba o Regulamento de organización, funcionamento e réxime xurídico das entidades locais e 63 da lei de administración local de Galicia, pola presente, Delegar, no Concelleiro e tenente de alcalde do Concello de TOMIÑO, D. Ambrosio Va Lechner a totalidade das funcións da Alcaldía, DENDE O DIA 6 DE FEBRERO DE 2015 ATA o 18 de FEBRERO de 2015 ambolos dous inclusive A delegación de atribución estará sometida ás condicións e esixencias establecidas nos artigos 43 e 47 do ROF. O presente decreto producirá efectos nas datas recollidas no mesmo, sen prexuízo da súa publicación no Boletín Oficial da Provincia debendo darse conta ao Pleno do mesmo Tomiño, 5 de Febrero do 2015.—A Alcaldesa, Sandra González Álvarez.
CITACIÓN PARA SER NOTIFICADOS POR COMPARECENCIA
ADMINISTRACIÓN LOCAL — Municipal — Pontevedra (Recadación, 05/01/2015)

Sendo o órgano competente para a súa tramitación a responsable do Órgano de Tesouraría e Xestión Tributaria, de acordo co disposto no artigo 135 da Lei 7/1985, de 2 de abril, reguladora das bases do réxime local e no artigo 59,3, c do Regulamento orgánico de goberno e da administración do Concello de Pontevedra, e non podendo notificar o procedemento que se relaciona, a pesar dos dous intentos realizados na forma debida ou unha no caso de resultar descoñecido, de acordo co disposto no artigo 112 da Lei 58/2003, de 17 de decembro, Xeral Tributaria, cítase aos interesados que figuran neste anuncio, para que no prazo de quince días naturais, a contar dende o seguinte ao desta publicación, retiren persoalmente ou por medio dun representante as notificacións referentes aos conceptos que a continuación se relacionan, nas dependencias do Servizo de Xestión Tributaria do Excelentísimo Concello de Pontevedra, sito na rúa Campo do Boi nº 4, baixo (antigo Xofre de Tenorio nº 5), de luns a venres de 9 a 13.30 horas (salvo horario de verán, de 9 a 13:00 horas) Así mesmo, advírtese aos interesados que, de non comparecer no citado prazo, as notificacións entenderanse producidas a tódolos efectos legais, dende o seguinte día ao do vencemento do prazo sinalado para comparecer. Pontevedra lunes, 22 de diciembre de 2014.—A responsable do OTXT.
NOTIFICACIÓN A JORGE CUEVAS ÁLVAREZ (GRUPO JCA HORMIGONES S. A.) DE INCOACIÓN EXPEDIENTE DE REPOSICIÓN DA LEGALIDADE.
ADMINISTRACIÓN LOCAL — Municipal — Redondela (Outros documentos, notificacións e informacións públicas, 13/05/2015)

De conformidade co disposto no artigo 59.5 da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común, intentada a notificación persoal a D. Jorge Cuevas Álvarez en representación da mercantil GRUPO J. C. A. HORMIGONES, S. A. no enderezo Rúa Nicaragua, 17-baixo-Vigo (Pontevedra) sen que fora posible practicala, cítase ao interesado, para que no prazo de 10 días contados dende o seguinte ao da publicación deste anuncio no BOP, retire a notificación que a continuación se relaciona: Incoación de expediente de REPOSICIÓN DA LEGALIDADE á mercantil GRUPO JCA HORMIGONES, S. A. por Resolución da Alcaldía de data 17 de decembro de 2014, ao amparo do disposto no artigo 211 da Lei 9/2002, do 30 de decembro, de ordenación urbanística e protección do medio rural de Galicia, en relación á planta de fabricación de formigón sita en Millarada, 136A (agora camiño da Fonte das Pexegueiras, 16)-Vilar de Infesta, parcela con referencia catastral 36045A034060030000WK por non contar con licenza de apertura e posta en funcionamento ao ser anulada por Resolución da alcaldía de data 02.06.2008. Tendo en conta que, en atención ao previsto no artigo 61 da LRXPAC, faíselle saber aos interesados que o texto íntegro do acto que se notifica encóntrase ao seu dispor nas dependencias de urbanismo, sita na Casa do Concello de Redondela, na rúa Alfonso, XII, 2, para a súa consulta e retirada no prazo arriba indicado. Transcorrido o devandito prazo a notificación entenderase producida. Redondela, a 21 de abril de 2015.—O Alcalde, Javier Bas Corugeira.
MODIFICACIÓN DE CRÉDITO 8/2015 DO ORZAMENTO DO CONCELLO, E MODIFICACIÓN DE CRÉDITO OA IMD 4/2015 DO INSTITUTO MUNICIPAL DE DEPORTES
ADMINISTRACIÓN LOCAL — Municipal — Pontevedra (Presupostos e cadros de persoal, 24/08/2015)

O Pleno deste Concello, na sesión ordinaria celebrada o día 20.07.2015, aprobou inicialmente o expediente de modificación de crédito no orzamento do concello 8/2015 (2 CEX/2015), mediante crédito extraordinario, por un importe de 2.000.000 €. Na mesma sesión, o Pleno tamén aprobou inicialmente o expediente de modificación de crédito no orzamento do Instituto Municipal de Deportes (IMD) 4/2015 (1 SUP/2015), mediante suplemento de crédito, por un importe de 249.100 €. Ao non presentarse reclamación ningunha durante o período de exposición ao público (BOP nº 143 do 28.07.2015) en ningún dos sinalados expedientes, e de conformidade co establecido polos arts 169.4 do Texto Refundido da Lei de Facendas Locais (RD Lex.2/2004), así como nos artigos 20, 38.2 (créditos extraordinarios e suplementos de crédito) e 42.1 (modificacións de crédito) do Real Decreto 500/1990, do 20 de abril, faise público que quedan elevados a definitivos o devanditos acordos de aprobación inicial. Así mesmo, faise público que o importe total do Orzamento do Concello consolidado é de 76.604.825,05 € no estado de ingresos e de 76.598.940,62 € no estado de gastos, sendo o novo importe por capítulos o seguinte: Contra calquera dos acordos de aprobación definitiva que se publican, que esgotan a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os oportunos efectos. Pontevedra, 17.08.15.—O Secretario Xeral do Pleno, José Luis Mato Rodríguez.
COBRO PADRÓNS DE TAXAS 2015 (REDE DE SUMIDOIROS, ENTRADA DE GARAXES E MERCADO MUNICIPAL)
ADMINISTRACIÓN LOCAL — Municipal — Gondomar (Recadación, 17/11/2015)

Aprobados mediante resolución da Alcaldía de data 04 de novembro actual, os padróns de contribuintes pola taxas que a continuación se sinalan e correspondentes ó exercicio do 2.015, poránse a disposición do público nas dependencias de Recadación durante o prazo dun mes a partires da publicación deste anuncio no BOP, podendo ser examinados polos interesados, e presentar as reclamacións correspondentes (artigo 14.2 do RDL 2/2004 do 5 de marzo, polo que se aproba o texto refundido da Lei Reguladora das Facendas Locais): Contra o acto de aprobación dos padróns e das liquidacións incorporadas ós mesmos, poderá formularse recurso de reposición ante o Sr. Alcalde-Presidente no prazo dun mes, a contar dende o día seguinte ó da finalización do período de exposición pública dos correspondentes padróns. De conformidade co previsto no artigo 12 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais en relación co artigo 62.3 da Pei 58/2003 xeral tributaria e cos artigos 23, 24 e 25 do regulamento xeral de recadación, do 29 de xullo do 2005, comunicaselle aos contibuintes afectados que o período voluntario de cobranza desta tasas, será de dous meses a partires da publicación deste edicto no B. O. P. A recadación (salvo recibos domiciliados) farase nas contas nº ES17.2080.5035.07.3040011300 de Abanca e na ES65.2100.5752.61.0200002566 de La Caixa, ambalas sucursales de Gondomar. No caso de perda do recibo poderá obterse un duplicado nas oficina municipais posto que a súa non recepción non exonera da obriga do pagamento nin impide a utilización da vía de prema. O vencemento do prazo en período voluntario, sin satisfacer a débeda, determinará o comenzo do procedemento executivo, a percepción da recarga correspondente e demais conceptos esixidos tal como se fixa no artigo 26, 28 e 161 da Lei 58/2033 xeral tributaria. O presente anuncio terá carácter de notificación colectiva, ó amparo do artigo 102 da Lei 58/2033 de 17 de decembro, xeral tributaria. Gondomar a, 04 de novembro do 2015.—O Alcalde, Juan Francisco Ferreira González.
NOTIFICACIÓN A DEUDORES, COMEZA POR ABAL ALOONSO NURIA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 05/02/2015)

En virtude do disposto no artigo 112 da Lei 58/2003, de 17 de decembro, Xeral Tributaria, e no artigo 59 da Lei 30/1992 de Réxime Xurídico das Administracións Públicas e do Procedemento Administrativo Común, do 26 de novembro, non sendo posible practicar a notificación por causas non imputables á Administración, e despois de realizarse os intentos de notificación esixidos, cítase ós interesados que figuran neste anuncio, para que no prazo de 15 días naturais contados dende o seguinte ó desta publicación no Boletín Oficial da Provincia, comparezan en persoa ou mediante representante para ser notificados dos actos derivados do procedemento que se sinala. Transcorrido o citado prazo sen comparecer, a notificación entenderase producida para tódolos efectos legais dende o día seguinte ó do vencemento do prazo antes sinalado. Órgano de tramitación: Servizo de Recadación. Lugar de comparecencia: Avda. de Marín, 9. Pontevedra, de luns a venres en horario de 8:30 a 14:30 horas. En Pontevedra, a 30 de xaneiro de 2015.—O Xefe do Servizo de Recadación, Francisco Agustin Bobouh Di Donato.
EXECUCIÓN DE TÍTULOS XUDICIAIS 115/15. NOTIFICACIÓN A CONSTRUCCIONES Y PROMOCIONES MALLEIRO, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 07/10/2015)

Que no procedemento EXECUCIÓN DE TÍTULOS XUDICIAIS 115/15, seguidos a instancia de D. VICTOR GREGORIO HLUSHKO ONANDIA fronte á empresa CONSTRUCCIONES Y PROMOCIONES MALLEIRO, S. L., sobre ORDINARIO, ditouse a seguinte resolución, da que se achega un extracto: “A U T O: Maxistrado-Xuíz D. HONGWEI GAMIO CABADES. Vigo, 25.09.2015. ANTECEDENTES DE FEITO. ÚNICO.- D. SEGUNDO GUILLERMO PACINI CUMBRERAS SÍO achega escrito solicitando a execución de SENTENZA de data 17.03.15 e AUTO DE EXTINCIÓN de data 1.07.2015 fronte a CONSTRUCCIONES Y PROMOCIONES MALLEIRO S. L., (SEGUEN FUNDAMENTOS DE DEREITO E PARTE DISPOSITIVA).- Contra este auto poderase interpor recurso de reposición ante este órgano xudicial no prazo de TRES DÍAS hábiles a seguir da notificación. Amais de alegar as posibles infraccións cometidas na resolución e o cumprimento ou incumprimento dos presupostos e requisitos procesuais esixidos, poderá deducirse a oposición á execución despachada aducindo pago ou cumprimento, documentalmente xustificado, prescrición da acción executiva ou outros feitos impeditivos, extintivos ou excluíntes da responsabilidade que se pretenda executar, sempre que ocorreran posteriormente á constitución do título, non sendo admisible a compensación de débedas como causa de oposición á execución.” Faise saber á parte executada que poderá ter coñecemento íntegro da resolución na sede deste xulgado. Faise advertencia ao destinatario de que as seguintes comunicacións faranse fixando unha copia da resolución ou da cédula no taboleiro de anuncios deste órgano, agás a comunicación das resolucións que deban revestir a forma de auto ou sentenza, ou decreto que poña fin ao proceso, ou resolva un incidente, ou cando se trate dun emprazamento. E para que sirva como notificación na forma legal a CONSTRUCCIONES Y PROMOCIONES MALLEIRO S. L., en paradoiro ignorado, expido este edicto para a súa inserción no Boletín Oficial da Provincia de PONTEVEDRA. Vigo, 25.09.15.—A Secretaria Xudicial.
APROBACIÓN DEFINITIVA EXPEDIENTE MODIFICACIÓN DE CRÉDITO.
ADMINISTRACIÓN LOCAL — Municipal — Mos (Presupostos e cadros de persoal, 06/03/2015)

Aprobado polo Pleno deste Concello en sesión celebrada o 27.01.2015 o expediente de modificación de créditos núm.02/15, por suplemento e crédito extraordinario núm.01/15, e non téndose presentado reclamacións durante o prazo de exposición ao público, segundo o disposto nos artigos 177 e 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.3 e 38.2 do RD 500/1990, considérase definitivamente aprobado sendo o novo Orzamento Xeral por capítulos o seguinte: En contra da aprobación definitiva do citado expediente de modificación de crédito, os/as interesados/as, poderán interpoñer o recurso potestativo de reposición, ante o Pleno da Corporación no prazo dun mes a contar desde o día seguinte ó da publicación deste edicto, ó abeiro do establecido no artigo 116.1 da L. R. X. P. A. C.; ou ben directamente o recurso contencioso administrativo no prazo de dous meses contados a partir do día seguinte ó da súa publicación, ben ante o Xulgado do contencioso- administrativo de Pontevedra, ben ante o Xulgado da mesma orde xurisdicional da circunscrición na que teña o seu enderezo o interesado, á elección do demandante, conforme ó disposto no artigo 8.1 e 46.1 da Lei 29/88, do 13 de xuño, da xurisdición contencioso- administrativa. Con todo, o/a interesado/a tamén poderá interpoñer calquera outro recurso que estime axeitado ao Dereito. Mos, a 24 de febreiro de 2015.— A Alcaldesa, Nidia Arévalo Gómez.
RENUNCIA Á CELEBRACIÓN DO CONTRATO E REINICIAR O PROCEDEMENTO PARAA ADXUDICACIÓN DA SUBMINISTRACIÓN DE MATERIAL DE CONSTRUCCIÓN
ADMINISTRACIÓN LOCAL — Municipal — Porriño, O (Contratos administrativos, 01/10/2015)

A Xunta de Goberno Local en sesión ordinaria do 03.09.2015 acordou renunciar á celebración do contrato e reiniciar o procedemento para a adxudicación da subministración de material de construcción, da licitación que a continuación se sinala: PRIMEIRO.- Renunciar á celebración do contrato e reiniciar o procedemento para a adxudicación da subministración de MATERIAL DE CONSTRUCCIÓN. SEGUNDO.- Procédase á redacción de novos pregos de clausulas administrativas e técnicas de conformidade coa exposición formulada na presente proposta de acordo.- TERCEIRO. - Notificar a resolución a tódolos licitadores concorrentes.- CUARTA.- Publicar a resolución no Boletín Oficial da Provincia e no perfil do contratante do concello.- www.contratosdegalicia.es O Porriño, a 3 de setembro de 2015.—A Alcaldesa, Eva García de la Torre.
RESOLUCIONES DE INCOACIÓN E ORDEN DE EXECUCIÓN POR DEFICIENCIAS SANITARIAS.
ADMINISTRACIÓN LOCAL — Municipal — Vigo (Outros documentos, notificacións e informacións públicas, 11/03/2015)

Resolución do Concello de Vigo, notificación da resolución de incoación dos expedientes do Negociado de Sanidade que figuran no anexo. Por non resultar posible practicar a notificación persoal ó interesado no lugar indicado como domicilio, por medio do presente anuncio e conforme ó disposto no artigo 59.5 da lei 30/92, de 26 de novembro, de Réxime Xurídico das Administracións Públicas e do Procedemento Administrativo Común; notifícase á persoa que no anexo se menciona o tramite de audiencia do expediente de incoación de orde de execución, dándolle un prazo de dez días hábiles, contados a partires do seguinte a publicación deste anuncio no BOP. Puidendo revisar ó expediente nas oficinas de Sanidade do Concello en horas de oficina. No caso de non presentar alegacións e a partir da finalización do prazo para dito tramite, ordease o interesado (art.9 e 199 da LOUGA) para que no prazo de 30 días naturais proceda a realización dos traballos precisos no terreo que no anexo se menciona para manter as condicións estipuladas na Ordenanza Municipal de Limpeza de Residuos sólidos Urbans Art. Nº 13 (BOP n º 200, do 18/10/1994), que obriga ós propietarios de terreos, solares e construcións deberán mantelos en constante estado de limpeza, salubridade e ornato público. Apercibirlle que, de non cumprir esta orde, procederase á súa execución forzosa conforme co previsto na normativa aplicable, ben en forma subsidiaria para esta Administración municipal e a costa da propiedade, ben mediante imposición de MULTAS COERCITIVAS de 300 a 6.000 €, reiterables ata lograr a execución do ordenado. A mesma esgota a vía administrativa e contra ela poderá interpoñer recurso potestativo de reposición perante o mesmo órgano que a ditou no prazo de 1 mes dende o día seguinte á súa publicación, ou ben recurso contencioso-administrativo perante o xulgado do contencioso-administrativo de Vigo no prazo de 2 meses contados tamén a partir do día seguinte ó da recepción da respectiva notificación, ou calquera outro que estime procedente interpoñer e sexa conforme a dereito. Precepto infrinxido: art.13 da ordenanza de Limpeza e Residuos Sólidos Urbáns art.9 e 199 da A Concelleira Delegada de Medio Ambiente e Xuventude, Mª Jesús Lago Rey.
EXPTE 4579/243, CITACIÓN A ADRIAN BARBOSA RODRÍGUEZ
ADMINISTRACIÓN LOCAL — Municipal — Vigo (Outros documentos, notificacións e informacións públicas, 04/05/2015)

De conformidade co disposto no artigo 59.5 da Lei 30/1992, de 26 de novembro, de Réxime Xuridico das Administraciós Públicas e do Procedemento Administrativo Común despois de non resultar posibel practicar a notificación persoal ó interesado no lugar indicado como enderezo a efectos de notificación, emprázase ó interesado que se sinala para ser notificada por comparecencia no seguinte expediente de Responsabilidade Patrimonial A comparecencia deberá efectuarse perante o órgano de tramitación na Oficina de Patrimonio do Concello de Vigo, Prazo do Rei, s/n en horario de 09 a 13.30 horas de luns a venres. Transcorrido un prazo de DEZ dias sen se efectuar a comparecencia, a notificación entenderase producida desde o dia seguinte ó do vencemento do prazo sinalado para comparecer. Vigo, 24 de abril de 2015.—A Concelleira Delegada de Patrimonio, Mª Carmen Silva Rego.
DH W36.49855. UNIÓN FENOSA DISTRIBUCIÓN, S. A., SOLICITUDE AUTORIZACIÓN PARA AMPLIACIÓN LIÑA BAIXA TENSIÓN EN ZONA DE POLICÍA DO RÍO DA LOMBA NO LUGAR DE REVELLE PARROQUIA DE CORNAZO, NO CONCELLO DE VILAGARCÍA DE AROUSA (PONTEVEDRA).
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 25/08/2015)

Unión Fenosa Distribución, SA., con DNI A63222533 e enderezo Trav. Vigo 204, solicita de Augas de Galicia co CIF: Q1500378C, a autorización de obras no lugar de Revelle, parroquia de Cornazo (San Pedro), Concello de Vilagarcía de Arousa (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.49855 As obras solicitadas consisten na ampliación de liña de baixa tensión coa colocación de dous apoios de formigón e liña aérea de 15 m de lonxitude e soterrada de 8 m, a unha distancia mínima de 54 m do río da Lomba, en San Pedro de Cornazo, Vilagarcía de Arousa (Pontevedra) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilagarcía de Arousa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 24 de xullo de 2015.—O Xefe da Área de Autorizacións e Concesións, Maria Dayana Aznar Barta.
(EXPEDIENTE IN407A 2015/24-4). SOLICITUDE DE ELÉCTRICA LOS MOLINOS SL PARA PETICIÓN DE AUTORIZACIÓN DAS INSTALACIÓNS ELÉCTRICAS, CS ALUDEC SA, EN PONTECLADELAS
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 24/03/2015)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 24 de febreiro de 2015.—O xefe territorial, Ignacio Rial Santomé.
EXPOSICIÓN PÚBLICA DA CONTA XERAL 2014
ADMINISTRACIÓN LOCAL — Municipal — Entidade Local Menor de San Juan de Chenlo (O Porriño) (Presupostos e cadros de persoal, 13/11/2015)

Formada a Conta Xeral desta Entidade Local Menor correspondente ao exercizo orzamentario de 2014 e informada favorablemente pola Comisión Especial de Contas, na súa reunión de 5 de novembro de 2015, estará exposta ao público nesta Entidade durante o prazo de quince días hábiles, a contar dende o día seguinte ao da publicación desta anuncio no Boletín Oficial da Provincia, para que durante o citado prazo e oito días máis, tamén hábiles, os interesados poidan presentar contra ela as reclamacións, reparos ou observacións que consideren oportunas, de conformidade co disposto no artigo 212.3 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. Chenlo (O Porriño), a 5 de novembro de 2015.—O Vicepresidente, Jacobo Alonso Iglesias.
CONTA XERAL 2014
ADMINISTRACIÓN LOCAL — Municipal — Agolada (Presupostos e cadros de persoal, 17/08/2015)

No cumprimento de canto dispone no artigo 212 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo, e unha vez debidamente informada pola Comisión Especial de Contas, se expoñe ó público a Conta Xeral correspondente ó exercicio 2014, por un prazo de quince días, durante os cales e oito máis quenes se estimen interesados podrán presentar reclamacións, reparos ou observacións que teñan por convenintes. En Agolada a 7 de agosto de 2015.—O Alcalde, Ramiro Varela Peón.
NOMEAMENTO DA CONCELLEIRA MARÍA TERESA PARÍS BLANCO COMO PRESIDENTA DO CONSELLO ESCOLAR MUNICIPAL.
ADMINISTRACIÓN LOCAL — Municipal — Redondela (Outros documentos, notificacións e informacións públicas, 19/10/2015)

Con data 30 de setembro de 2015, polo Sr. Alcalde-Presidente dictouse a seguinte RESOLUCIÓN: “Con motivo da constitución da nova corporación municipal celebrada o pasado 13 de xuño de 2015, como consecuencia das eleccións locais celebradas o día 24 de maio, esta Alcaldía, en virtude do Artigo 10 do Regulamento regulador do órgano sectorial Consello Escolar Municipal, órgano sectorial consultivo en materia de ensinanzas (publicado no B. O. P. Nº 172 de data 08.09.1997 e modificación publicada no nº 153, do 10.08.2000), ven en R E S O L V E R PRIMEIRO: Designar presidenta do Consello Escolar Municipal, á concelleira delegada de Ensino, DONA. CATI CAMMARANO BARILLAS. SEGUNDO: Dito nomeamento surtirá efecto a partir do día seguinte ao desta data, debendo poñerse en coñecemento do Concello Pleno na primeira sesión que celebre e, publicarse no Boletín Oficial da Provincia.-” Redondela, 5 de outubro de 2015.—O Alcalde, Javier Bas Corugeira.
APROBACIÓN DO EXPEDIENTE DE MODIFICACIÓN DE CRÉDITOS 05/2015, EXPEDIENTE DE TRANSFERENCIA DE CRÉDITOS 02/2015.
ADMINISTRACIÓN LOCAL — Municipal — Cuntis (Presupostos e cadros de persoal, 27/02/2015)

O Pleno da Corporación, na sesión ordinaria do 30 de xaneiro de 2015 aprobou o expediente de modificación de créditos nº 05/2015, expediente de transferencia de créditos 02/2015. Exponse ao público por un período de 15 días hábiles, contados a partir do seguinte ao de publicación do presente anuncio no Boletín Oficial da Provincia e durante o cal as persoas interesadas poderán presentar as reclamacións que estimen oportunas. O acordo inicial elevarase automaticamente a definitivo se no dito prazo non se presentara reclamación ou suxestión ningunha. Cuntis, 5 de febreiro de 2015.—O Alcalde, Antonio Pena Abal.
DH. W36.49106. AUTORIZACIÓN DE OBRAS PARA RETRANQUEO DE PECHE PARCELA NA ZONA DE POLICÍA DO RÍO ALVEDOSA, LUGAR DE ESTRADA A PAZOS DE BORBÉN, PARROQUIA DE REBOREDA (SANTA MARÍA), REDONDELA. SOLICITUDE DE DOLORES PEREGRINA ROZA SESTELO
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 29/06/2015)

Dª. Dolores Peregrina Roza Sestelo, con DNI XXXXXXXXX e enderezo Estrada a Pazos de Borbén 54, en Redondela, solicita de Augas de Galicia co CIF: Q1500378C, a autorización de obras no lugar de Estrada a Pazos de Borbén, 54, parroquia de Reboreda (Santa María), Concello de Redondela (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten en traballos de retranqueo de muro de peche de parcela de 11,75 ml de lonxitude e 1 m de altura, en zona de policía e en aliñación paralela ao río Alvedosa, a una distancia mínima de 5m do seu leito. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 2 de xuño de 2015.—O Xefe da Área de Autorizacións e Concesións, Aaltje Fideu Del Viso.
DEDICACIÓN EXCLUSIVA DO ALCALDE
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 21/07/2015)

De conformidade co establecido no artigo 75.5 da Lei 7/1985, de 2 de abril, reguladora das bases do réxime local, faise público o acordo aprobado polo Pleno da Corporación na súa sesión extraordinaria organizativa de data 18 de xuño de 2015, sobre dedicación exclusiva: Dado o volume de traballo que se ven rexistrando neste Concello, e das constantes xestións e viaxes representativas, que diante dos distintos organismos ten que realizar esta Alcaldía, e que demandan cada vez maior dedicación ás tarefas municipais, proponse ó Pleno, a adopción dos seguintes Primeiro. Concesión da DEDICACIÓN EXCLUSIVA do Sr. Alcalde, que redundará no beneficio da prestación de servicios e interese público deste Municipio. Segundo. Acordar como retribucións por esta Dedicación Exclusiva a contía de 37.000 € brutos anuais (en 14 mensualidades de 2.642,86 € brutos), así como o aboamento do 50% da cota individual pola asistencia médica complementaria, nas mesmas condicións que o persoal laboral do Concello, tal e como figuran na Base 28ª das Bases de Execución do Orzamento para 2015 aprobado polo Pleno Da Corporación o día 18 de decembro de 2014 e publicado no BOP de 27 de enero de 2015. Terceiro. Dispoñer a aplicación retroactiva do presente Acordo desde a data da toma de posesión do cargo. Sometida a proposta a votación o Pleno da Corporación por sete (7) votos a favor, tres (3) dos Concelleiros do PSdeG-PSOE, dous (2) dos Concelleiros de AVP e dous (2) dos Concelleiros do BNG e seis (6) abstencións dos concelleiros do P. P., APROBA o seguinte Primeiro. Concesión da DEDICACIÓN EXCLUSIVA do Sr. Alcalde, que redundará no beneficio da prestación de servicios e interese público deste Municipio. Segundo. Acordar como retribucións por esta Dedicación Exclusiva a contía de 37.000 € brutos anuais (en 14 mensualidades de 2.642,86 € brutos), así como o aboamento do 50% da cota individual pola asistencia médica complementaria, nas mesmas condicións que o persoal laboral do Concello, tal e como figuran na Base 28ª das Bases de Execución do Orzamento para 2015 aprobado polo Pleno Da Corporación o día 18 de decembro de 2014 e publicado no BOP de 27 de enero de 2015. Terceiro. Dispoñer a aplicación retroactiva do presente Acordo desde a data da toma de posesión do cargo.” O que se fai público para xeral coñecemento. Ponte Caldelas, 13 de xullo de 2015.—O Alcalde, Andrés Díaz Sobral.
DELEGACIÓN DE FUNCIÓNS, CONCELLEIRO DE URBANISMO, PATRIMONIO E DEREITO A VIVENDA
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 15/10/2015)

Visto o Decreto de Alcaldía de data 15 de xullo de 2015, relativo a delegacións xenéricas e especiais de áreas de Goberno Local, en relación coa delegación xenérica efectuada a favor do concelleiro D. José Antonio Araujo Quintas, que literlamente di: No uso das competencias que me confire o artigo 43 e seguintes do Real decreto 2568/86, de 28 de novembro, polo que se aproba o Regulamento de organización e funcionamento das entidades locais (ROF) e no exercizo das atribucións recoñecidas polos artigos 21.1. a) da Lei 7/85, de 02 de abril, reguladora das bases de réxime local e 61.3 da Lei 5/97, de 22 de xullo, da administración local de Galicia, Primeiro.- Efectuar as delegacións xenéricas das áreas que a continuación se detallan: Coas seguintes condicións específicas no exercizo das citadas delegacións: Pola presente RESOLVO: Modificar o devandito Decreto do seguinte xeito: Primeiro.- Efectuar as delegacións xenéricas das áreas que a continuación se detallan: Coas seguintes condicións específicas no exercizo das citadas delegacións: Segundo.- Notificar o presente Decreto ao interesado para o seu coñecemento e efectos. Do presente Decreto darase coñecemento ao Pleno do Concello na primeira sesión que se celebre e publicarase no Boletín Oficial da Provincia sen prexuízo da súa efectividade dende o día seguinte do presente Decreto, de conformidade co disposto no artigo 44 do ROF. En Gondomar, a 16 de setembro de 2015.—Dou fe, O Alcalde-Presidente, Juan Francisco Ferreira González.—O Secretario, Pablo Portela Fernández.
BAIXA DE OFICIO NO PADRÓN MUNICIPAL DE HABITANTES SAID AIT LAMKADDEM E OUTROS DOS.
ADMINISTRACIÓN LOCAL — Municipal — Pontecesures (Outros documentos, notificacións e informacións públicas, 27/02/2015)

Visto o expediente relativo á declaración de baixa de oficio no Padrón Municipal de Habitantes iniciado a nome das persoas seguintes: D. Abdoul Jesus Raimundo Lomban Alcañiz, Natascia Buchmann Ivorra e Juan Demetrio Girela Hilal, con domicilio no Barrio Tarroeira nº 4, 1º, Redondo, deste termo municipal, por posible inscrición indebida con incumprimento dos requisitos establecidos no artigo 54 do Real Decreto 1690/1986, de 11 de xullo, polo que se aproba o Regulamento de Poboación e Demarcación Territorial das Entidades Locais, unha vez intentada a notificación persoal sen resultado algún no último enderezo coñecido dos interesados, sobre a base do disposto no artigo 59.4 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, modificada por Lei 4/1999, de 13 xaneiro, pónselle de manifesto o expediente completo ao administrado en trámite de audiencia durante o prazo de quince (15) días hábiles, a contar dende o seguinte ao da publicación do presente anuncio no Boletín Oficial da provincia de Pontevedra, a efectos de que poida alegar e presentar os documentos e xustificantes que estime oportunos. Todo o anterior de conformidade co disposto no artigo 72 do mencionado Real Decreto 1690/1986, de 11 de xullo. Pontecesures, 11 de febreiro de 2015.—O Alcalde, Manuel Luís Álvarez Angueira.
EXPTE.4493/243, NOTIFICACIÓN A YUEH-KUEI CHIU
ADMINISTRACIÓN LOCAL — Municipal — Vigo (Outros documentos, notificacións e informacións públicas, 13/05/2015)

De conformidade co disposto no artigo 59.5 da Lei 30/1992, de 26 de novembro, de Réxime Xuridico das Administraciós Públicas e do Procedemento Administrativo Común despois de non resultar posibel practicar a notificación persoal ó interesado no lugar indicado como enderezo a efectos de notificación, emprázase ó interesado que se sinala para ser notificada por comparecencia no seguinte expediente de Responsabilidade Patrimonial A comparecencia deberá efectuarse perante o órgano de tramitación na Oficina de Patrimonio do Concello de Vigo, Prazo do Rei, s/n en horario de 09 a 13.30 horas de luns a venres. Transcorrido un prazo de DEZ dias sen se efectuar a comparecencia, a notificación entenderase producida desde o dia seguinte ó do vencemento do prazo sinalado para comparecer. Vigo, 5 de maio de 2015.—A Concelleira Delegada de Patrimonio, Mª Carmen Silva Rego.
NOTIFICACIÓN DO EXPEDIENTE DE CADUCIDADE DE LICENZA DE OBRA A NOME DE VISTALITORAL S. A. NA RAMORTA.
ADMINISTRACIÓN LOCAL — Municipal — Bueu (Outros documentos, notificacións e informacións públicas, 03/06/2015)

Aos efectos do sinalado no artigo 59 da Lei Lei 30/92, de 26 de novembro, do Réxime xurídico das Administracións públicas e do procedemento administrativo común e por resultar imposible a notificación polos medios habituais, procédese á publicación da notificación dirixida a Vistalitoral SA. (Rep. Barbara Carolina Antelo Lagota), nº de rexistro 1409 do 27/04/2015, correspondente á resolución da Alcaldía de data 23/04/2015 de declaración de caducidade de licenza municipal concedida pola Xunta de Goberno de data 12/05/2008 para obras de Edificio de vivendas no lugar de A Ramorta s/n, a favor de Ingeniarte Inversiones Inmobiliarias S. A. modificándose a titularidade a partir do acordo da Xunta de Goberno Local de 21/11/2008 a favor de Vistalitoral S. A. para construcción de edificio de 14 vivendas, tres sotos para garaxes e trasteiros no lugar de A Ramorta s/n” O que se notifica aos efectos oportunos, sinalándolle que contra a presente resolución, que esgota a vía administrativa, poderá interpoñer recurso POTESTATIVO DE REPOSICIÓN ante o mesmo órgano que a dictou no prazo de UN MES contado a partires do día seguinte ao da notificación, ou RECURSO CONTENCIOSO-ADMINISTRATIVO ante o Xulgado Contencioso-Administrativo de Pontevedra, no prazo de DOUS MESES, contados de xeito idéntico, sen prexuicio de que os interesados poidan exercitar calquera outro recurso que estimen procedente. O recurso contencioso-administrativo non se poderá interpor ata que sexa resolto expresamente ou se teña producido a desestimación presunta do recurso de reposición que non seu caso se teña interposto. No suposto de interposición do recurso potestativo de reposición, este se entenderá desestimado si no prazo de UN MES computado dende o día seguinte a tal interposición o órgano competente para resolvelo non dictase e notificase resolución expresa. Contra a desestimación presunta do recurso de reposición poderá interpor recurso contencioso-administrativo ante o Xulgado antes mencionado no prazo de SEIS MESES contados a partires do día seguinte a aquel no que, de conformidade co anterior, se produza o acto presunto. Infórmase que a notificación co seu contido completo figura no expediente que pode examinarse no Departamento de Urbanismo do Concello en horario de atención ós veciños. Bueu, 14 de maio do 2015.—O Alcalde, Félix Juncal Novas.
PADRÓN DO IMPOSTO SOBRE VEHÍCULOS TRACCIÓN MECÁNICA EXERCICIO 2015.
ADMINISTRACIÓN LOCAL — Municipal — Marín (Recadación, 04/02/2015)

Por Resolución do Concelleiro delegado de Facenda do día 23 de xaneiro de 2015 foi aprobado o padrón fiscal correspondente ao concepto tributario de Imposto sobre vehículos de tracción mecánica do exercicio 2015. Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 febreiro e o 6 de abril de 2015, procederase ao cobro en período voluntario das liquidacións incluidas no padrón fiscal correspondente ao concepto tributario de Imposto sobre vehículos de tracción mecánica do exercicio 2015. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 20 de febreiro de 2015, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín, 23 de xaneiro de 2015.—A Alcaldesa-Presidenta, María P. Ramallo Vázquez.
APROBACIÓN DEFINITIVA DO EXPEDIENTE 59/2015 DE TRASFERENCIAS DE CRÉDITO
ADMINISTRACIÓN LOCAL — Municipal — Cuntis (Presupostos e cadros de persoal, 05/10/2015)

Aprobado definitivamente o expediente 59/2015 de transferencais de crédito entre partidas de diferente grupo de función, por transcorrer o prazo de exposición pública sen presentarse reclamacións contra a aprobación inicial dos mesmos, acordadas polo Pleno na súa sesión extraordinaria de 07 de agosto de 2015, e en cumprimento do disposto nos artigos 179.4 e 169 do R. D. 2/2004, de 5 de marzo, polo que se aproba o Texto Refundido da Lei Reguladora das Facendas Locais, e disposicións concordantes, publicase o resumo por capítulos do orzamento prorrogado para o ano 2015, tendo en conta todas as modificacións orzamentarias adoptadas ata o momento: Contra o presente acordo, en virtude do disposto no artigo 113 da Lei 7/1985, de 2 de abril, Reguladora das Bases do Réxime Local e o artigo 171 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, os interesados poderán interpoñer directamente recurso contencioso-administrativo na forma e prazos establecidos na Lei 29/1998, de 13 de xullo, Reguladora de dita Xurisdicción. Cuntis, 28 de setembro de 2015.—O Alcalde, Manuel Campos Velay.
APROBACIÓN INICIAL EXPTE. MODIFICACIÓN DE CRÉDITOS 4/2015.
ADMINISTRACIÓN LOCAL — Municipal — Barro (Presupostos e cadros de persoal, 16/03/2015)

ANUNCIO DE APROBACIÓN INICIAL EXPTE. MODIFICACIÓN DE CRÉDITOS 4/2015 O Pleno do Concello de BARRO, en sesión extraordinaria celebrada o día 4/3/2015, acordou a aprobación inicial do expediente de modificación de créditos n.º 4/2015 do Orzamento en vigor na modalidade de suplemento de crédito financiado con cargo ao remanente de tesourería, co seguinte resumo por capítulos: E en cumprimento do disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar o expediente e presentar as reclamacións que estimen oportunas. Se transcorrido devandito prazo non se presentaron alegacións, considerarase aprobado definitivamente devandito Acordo. En Barro, a 5 de marzo de 2015.—O Alcalde, José Antonio Landín Eirín.
FORMALIZACIÓN DE CONTRATO DA XESTIÓN INTEGRAL DO SERVIZO PÚBLICO DE MERCADO NO "MERCADO MUNICIPAL DO PROGRESO"
ADMINISTRACIÓN LOCAL — Municipal — Vigo (Edictos xudiciais, 13/07/2015)

Organismo: Concello de Vigo. Dependencia: Servizo de Comercio. Nº Expediente: 5470-551. Xestión integral dos espazos públicos existentes no Mercado Municipal de abastos da Praza do Progreso (servizo público) comportando iso a concesión dun uso privativo dos espazos destinados a “supermercado” e “cafetería”, así coma dos postos que non fosen adxudicados directamente ós usuarios e de aqueles que, polo remate do prazo concesional, poidesen quedar valeiros no futuro (espazos da concesión ó adxudicatario do concerto). Tramitación: ordinaria. Procedemento: aberto.6.192.285,50 euros. Data: 30-06-2015 Adxudicatario: ASOCIACIÓN PROFESIONAL DE EMPRESARIOS AUTÓNOMOS DEL MERCADO DEL PROGRESO Nacionalidade: Española. Vigo, a 30 de xuño de 2015.—O Concelleiro Delegado de Contratación, David Regades Fernández.
SOLICITUDE DO ARZOBISPADO DE SANTIAGO, PARA A REGULARIZACIÓN CEMITERIO EN FIGUEROA DE ABAIXO, A ESTRADA
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 09/10/2015)

Neste Concello presentouse solicitude de licenza urbanística para construción por: Arzobispado de Santiago de Compostela (Informe de regularización sanitaria do cemiterio existente en Figueroa de Abaixo – A Estrada, de Xullo de 2015; da Arquitecta Dna. Mónica Lourido Vázquez. Altura e Ocupación segundo o Informe mencionado). De conformidade co artigo 52 do Decreto 134/1998, do 23 de abril, sobre Policía Sanitaria Mortuoria, en relación coa Disposición Adicional Primeira do Decreto 151/2014, do 20 de novembro, de Sanidade Mortuoria de Galicia, sométese a información pública polo prazo de quince días aos efectos de posibles reclamacións, podendo ser examinado o expediente completo no Servizo de Urbanismo de luns a venres de 9.00 a 14.00 horas. A Estrada, a 11 de agosto de 2015.—O Alcalde en funcións, Juan M. Constenla Carbón.
APROBACIÓN INICIAL MODIFICACIÓN DA ORDENANZA DO IBI, IVTM, LIXO, DISTRIBUCIÓN DE AUGA, SUMIDOIROS E APERTURA
ADMINISTRACIÓN LOCAL — Municipal — Cambados (Ordenanzas e Regulamentos, 10/11/2015)

Aprobada inicialmente polo Pleno da Corporación, en sesión celebrada o 29.10.2015, a modificación das seguintes Ordenanzas Fiscais: 1.—Imposto sobre bens inmobles.2.—Imposto sobre vehículos de tracción mecánica.3.—Taxa por recollida de residuos sólidos urbanos.4.—Taxa polo servizo de distribución de auga.5.—Taxa polo servizo de sumidoiros.6.—Taxa pola realización das tarefas de control e verificación de actividades e tramitacións dos expedientes de licenzas de apertura ou actividade. En cumprimento do disposto polo artigo 17 do Texto Refundido da Lei Reguladora das Facendas Locais 2/2004, queda exposto ó público o expediente, na Secretaría do Concello, polo prazo de trinta días hábiles, a efectos de exame e reclamacións. De non formularse estas, entenderase automaticamente elevado a definitivo dito acordo de aprobación inicial, en virtude do disposto polo artigo 17 do referido Texto Refundido. Cambados, 30 de outubro de 2015.—A Alcaldesa, Fátima Abal Roma.
APROBACIÓN INICIAL DEL REGLAMENTO DE USO DE LA FACTURA ELECTRÓNICA.
ADMINISTRACIÓN LOCAL — Municipal — Oia (Ordenanzas e Regulamentos, 06/03/2015)

A través do presente faise público que o Concello en Pleno, en sesión ordinaria celebrada o 26 de febreiro de 2015, aprobou inicialmente o REGULAMENTO DE USO DA FACTURA ELECTRÓNICA NO CONCELLO DE OIA, o que sometemos a información pública, durante o prazo de 30 días hábiles, que se contarán a partir do seguinte ao desta publicación, para que dentro do mesmo, os interesados poidan examinar o expediente e formular as alegacións que estimen oportunas. En Oia, a 27 de febreiro de 2015.—O Alcalde, Alejandro Rodríguez Rodríguez.
AXUDAS CONCEDIDAS POLO SERVIZO DE MEDIO AMBIENTE PARA A SÚA PUBLICACIÓN
ADMINISTRACIÓN LOCAL — Provincial — Deputación Provincial (Subvencións, 30/10/2015)

En cumprimento do disposto nos artigos 18 da Lei 38/2003, de 17 de novembro, xeral de subvencións, 15 da Lei 9/2007, do 13 de xuño, de subvencións de Galicia, e na base 25.16ª do Orzamento Provincial para o ano 2015, publícase listado de axudas concedidas polo Servizo de Medio Ambiente. Pontevedra, 27 de outubro de 2015.
PUBLICACIÓN DA FORMALIZACIÓN DO CONTRATO "SERVIZO AXUDA NO FOGAR" DO CONCELLO DA LAMA
ADMINISTRACIÓN LOCAL — Municipal — Lama, A (Contratos administrativos, 04/06/2015)

Por acordo Plenario de data 26/03/2015, foi adxudicado o Contrato de Xestión do SAF Mediante a Modalidade de Concerto por Procedemento Aberto, tramitación ordinaria, con varios criterios de adxudicación, publicándose a súa formalización aos efectos do artigo 154 do Texto Refundido da Lei de Contratos do Sector Público aprobado polo Real Decreto Lexislativo 3/2011, de 14 de novembro. Concello da Lama a) Organismo: Pleno b) Dependencia que tramita o expediente: Secretaría–Intervención c) Número de expediente: 433/2014 d) Enderezo de Internet do perfil do contratante: www.concellodalama.com a) Tipo: Xestión de Servizo público b) Descrición: Contrato de Xestión do Servizo de Axuda no Fogar c) CPV: 85320000 Servicios sociales d) Medio de publicación do anuncio de licitación: Perfil do contratante e BOP. e) Data de publicación do anuncio de licitación: 14/10/2014 (Perfil do contratante); 29/10/2014 (BOP) a) Tramitación: Ordinaria b) Procedemento: aberto 324.469,52.-€ para catro anos a) Data de adxudicación: 26/03/2015 b) Data de formalización do contrato: 20/04/2015 c) Contratista: “SERVIZOS SOCIAIS Á COMUNIDADE, S. L.” d) Importe ou canon de adxudicación. Importe neto: 324.469,52.- euros. Importe total: euros. Na Lama, a 28 de maio de 2015.—O Alcalde, Jorge Canda Martínez.
DH. W36.50724, SOLICITUDE DE UNIÓN FENOSA DISTRIBUCIÓN, S. A. DE OBRAS PARA CONSTRUCIÓN DE L. M. T. SOTERRADA NA ZONA DE POLICÍA DUN REGATO INNOMINADO, NO LUGAR DE SARAMAGOSO (REDONDELA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 20/11/2015)

Unión Fenosa Distribución SA., con DNI A63222533 e enderezo Trav. Vigo 204, solicita de Augas de Galicia co CIF: Q1500378C, a autorización de obras no lugar de Saramagoso, parroquia de O Viso (Santa María), Concello de Redondela (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na construción de liña de media tensión soterrada de 399 ml de lonxitude por viais municipais en zona de policía dun regato innominado cun cruzamento a 1 m de profundidade por baixo do seu leito, e mais instalación dun novo centro de transformación de 250 kvas a una distancia de 9,13 m da súa marxe máis próxima. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 29 de outubro de 2015.—O Xefe da Área de Autorizacións e Concesións, Emiliano Manuel Dinev Politi.